ฉายแสง เดือนพฤษภา จากเยอรมนี ตามด้วย #ตามหาความจริง ในไทย ถึง นศ.ร้องคืนค่าเทอมที่ไม่ได้ใช้
รวมปรากฏการณ์ฉายแสง หรือ Guerilla Projection เดือนพฤษภา จากยิงข้อความวิจารณ์กษัตริย์ไทยในเยอรมนี ตามด้วย #ตามหาความจริง ในไทย รำลึก 10 ปีสลายชุมนุมเสื้อแดง ถึง นักศึกษา ม.กรุงเทพ ร้องคืนค่าเทอมที่ไม่ได้ใช้ช่วงเดือน พ.ค.ที่ผ่านมา เกิดปรากฏการณ์การใช้รูปแบบการประท้วงที่ยังไม่รู้ว่าจะเรียกว่าอะไร บ้างสื่อเรียกว่า ยิงเลเซอร์ บ้างเรียก ฉายสไลด์ ฉายแสง ฉายข้อความ ฯลฯ ส่วน คณะก้าวหน้าที่รณรงค์กิจกรรม #ตามหาความจริง เรียก Photo Series อย่างไรก็ตามลักษณะรวมๆ คือการฉายภาพฉายตัวอักษรข้อความเชิงรณรงค์ไปยังอาคารหรือสถานที่ต่างๆ เพื่อให้สาธารณะชนเห็น เหมือนหนังกลางแปลง หรือถ้าในกลุ่มอาติสดิไซเนอร์อาจมีสิ่งที่เรียกว่า Projection Mapping หรือ 3D MAPPING ซึ่งเพจ เคยอธิบายไว้ว่า เป็นการส่องลำแสงผ่านเครื่อง Laser Projector โดยต้องอาศัยการนำศาสตร์หลายแขนงมารวมกัน ทั้งเทคนิคการวาดเขียน แอนิเมชัน งานกราฟิก สถาปัตยกรรม การทำดนตรีประกอบโชว์ คนเขียนซอฟต์แวร์ จนได้เป็นความสวยงามสุดอลังการแบบไร้ขีดจำกัด ซึ่งความละเอียดของภาพ แสงสี ที่ได้ขึ้นจะอยู่กับสเป็คของโปรเจคเตอร์ที่เลือกใช้ หากต้องการฉายบนตึก อัฒจันทร์ ละครเวทีต่างๆอย่างไรก็ตามหากดูในแง่การประท้วงจะปรากฏคำเรียกคือ Projection Bombing หรือ Guerilla Projection ซึ่ง สันติชัย อาภรณ์ศรี เพิ่งเขียนอธิบายไว้ใน ถึงศิลปะการประท้วงแบบกองโจรโดยใช้การฉายโปรเจ็กเตอร์นี้เริ่มได้รับความนิยมจากผลงานของคริสซตอฟ โวดิซโก ศิลปินชาวโปแลนด์ ในปี 1985 เมื่อเขาฉายโปรเจ็กเตอร์รูปสวัสดิกะบนอาคารของสถานทูตแอฟริกาใต้ เพื่อประท้วงการต่อต้านแบ่งแยกสีผิวในแอฟริกาใต้ประชาไทขอรวบรวม 3 ปรากฏการณ์สำคัญในเดือน พ.ค.ที่ผ่านมา ซึ่งใช้รูปแบบการประท้วงด้วยการฉายแสง ประกอบด้วยช่วงต้นเดือน พ.ค. ในประเทศเยอรมนี มีกลุ่มนักกิจกรรมชื่อ Pixelhelper ฉายสไลด์ภาพที่มีข้อความวิพากษ์วิจารณ์สถาบันพระมหากษัตริย์ไทยจากโปรเจคเตอร์ใส่โรงแรม Grand Hotel Sonnenbichl และจุดสำคัญๆ อย่างอาคารรัฐสภา ประตูแบรนเดนเบอร์ก และสถานทูตไทยในเบอร์ลิน ประเทศเยอรมนี โดยกลุ่มดังกล่าวยังมีการเปิดรับบริจาคเพื่อให้ดำเนินโครงการรณรงค์ต่อ โดยมีตัวอย่างกิจกรรมเช่น จะทำอนุสาวรีย์ปราบกบฏ(อนุสาวรีย์พิทักษ์รัฐธรรมนูญ)ที่หายไปจากแยกหลักสี่เพื่อมาเข็นรอบโรงแรมเพจดังอย่าง คาราโอเกะชั้นใต้ดิน ที่มีผู้ติดตาม 2 ล้าน ยังโพสต์ภาพการฉายแสงในบริบทอื่นพร้อมข้อความคาราโอเกะในเพลง โลกทั้งใบให้นายคนเดียว กับท่อน ต่างคนต่างพูดไม่ออก ได้แต่มองตาเท่านั้นขณะที่ เมื่อวันที่ 11 พ.ค.ที่ผ่านมา ที่กรุงเทพฯ พบกิจกรรมฉายแสงที่ชื่อว่า Photo Series #ตามหาความจริง ตามจุดสำคัญๆ ต่างๆ เช่น วัดปทุมวนาราม กระทรวงกลาโหม อนุสาวรีย์ประชาธิปไตยและรางรถไฟฟ้า ฯลฯ ที่เกี่ยวข้องกับการสลายการชุมนุมกลุ่มคนเสื้อแดงโดยรัฐบาลอภิสิทธิ์ เวชชาชีวะและทหาร เมื่อปี 2553 จนมีผู้เสียชีวิตและบาดเจ็บจำนวนมาก การฉายแสงดังกล่าวสร้างความสนใจจำนวนมากในทวิตเตอร์ #ตามหาความจริง ยังขึ้นเทรนด์ทวิตเตอร์อันดับ 1 ของประเทศไทยด้วยกิจกรรม #ตามหาความจริง สร้างปฏิกิริยาทำทั้งกองทัพและเจ้าหน้าที่ตำรวจ ภายหลังทวิตเตอร์ของพรรณิการ์ วานิช @Pannika_FWP แกนนำคณะก้าวหน้ายอมรับว่าทางคณะเป็นผู้จัดกิจกรรมดังกล่าวช่วงกลาง พ.ค.ที่ผ่านมา ยังปรากฏภาพบนตัวอาคารภายในมหาวิทยาลัยกรุงเทพ พร้อมข้อความเรียกร้องการเยียวยานักศึกษาที่ได้รับผลกระทบจากสถานการณ์โควิด-19 อาทิ คืนค่าเทอมที่ไม่ได้ใช้ เป็นเงินเยียวยา โดย พร้อมสิน บุญจันทร์ ประธานบริหารภาคีนักศึกษามหาวิทยาลัยกรุงเทพ ให้สัมภาษณ์ ด้วยว่า ตั้งแต่ทำมาหลายเดือน กดดันหลายรูปแบบ ทางมหาวิทยาลัยไม่เคยมีการตอบกลับมาเลย เคยทำหนังสือยื่น 2 รอบก็ไม่เคยมีฟีดแบ็คกลับมาเลย เราจึงทำวิธีนี้ ก็จะรอดูก่อนว่าทางมหาวิทยาลัยจะตอบกลับอะไรภายใน 1-2 วันนี้หรือไม่ ถ้าไม่มี อาจจะมีพิจารณาหาทางทำอย่างอื่นต่อไปเพื่อให้ทางมหาวิทยาลัยตอบกลับเราบ้างพร้อมสิน กล่าวถึงการฉายแสงว่า เราได้ไอเดียมาจากเพื่อนนักศึกษาด้วยกันโดยตรง แน่ใจว่าไม่ได้เกี่ยวกับ #ตามหาความจริง
รวมปรากฏการณ์ ฉายแสง หรือ Guerilla Projection เดือนพฤษภา จากยิงข้อความวิจารณ์กษัตริย์ไทยในเยอรมนี ตามด้วย #ตามหาความจริง ในไทย รำลึก 10 ปีสลายชุมนุมเสื้อแดง ถึง นักศึกษา ม.กรุงเทพ
ฉายแสง,Guerilla Projection,กษัตริย์,เยอรมนี,#ตามหาความจริง,ค่าเทอม,Pixelhelper,ภาคีนักศึกษามหาวิทยาลัยกรุงเทพ